Ragnhild Bratberg

Ragnhild Bratberg (født 9. juni 1961) er en norsk tidligere orienterings- og langrennsløper.

Meritter 
Ragnhild Bratberg gikk på det norske laget som tok gull på 3 x 5 km stafett under junior-VM på ski 1980 i Örnsköldsvik.

Bratberg ble verdensmester i stafettorientering i 1987. Hun vant verdenscupen i orientering i 1984 og i 1988. Hun ble verdensmester individuelt i skiorientering normaldistanse i 1986, 1988 og 1990, vant kort løype i 1990, og var med å vinne stafetten i 1986, sølv i 1988 og bronse i 1990. 

Bratberg konkurrerte for Ringsaker Orienteringslag, hun vant nordisk mesterskap en gang. Hun har 14 NM-gull i orientering og 8 i skiorientering. Bratberg er tildelt kongepokalen 4 ganger. 

Bratberg har også en karriere fra langrenn med VM-gull i stafett og VM-sølv 5 km i Junior-VM i 1980. Hun vant Birkebeinerrennet i 1991. 

Bratberg ble tildelt Egebergs Ærespris i 1988 for sine prestasjoner innen langrenn, skiorientering og vanlig orientering, og samme året mottok hun også Porsgrunds Porselænsfabriks Ærespris.

Bratberg er i dag ansatt i Næringsbanken på Moelv, og bosatt på Lillehammer.

Medaljer i norske mesterskap

Litteratur

Eksterne lenker 
 www.orientering.no
 Det internasjonale orienteringsforbundet

Norske orienteringsløpere
Norske skiorienterere
Juniorverdensmestere i langrenn
Verdensmestere i orientering
Vinnere av verdenscupen i orientering
Kongepokalvinnere i orientering
Norske langrennsløpere
Vinnere av Egebergs Ærespris
Langrennsløpere tilknyttet Birkebeinerrennet
Fødsler i 1961
Norgesmestere i orientering
Norgesmestere i skiorientering